പുതിയ സി . ഇ . ഓയായി സലീൽ പരേഖ് സ്ഥാനമേറ്റ ശേഷമുളള ആദ്യ മുഴുനീള ത്രൈമാസത്തിൽ ഇൻഫോസിസിന് മുന്നേറ്റം . മാർച്ച് 31 ന് അവസാനിച്ച നാലാം ത്രൈമാസത്തിൽ ഇൻഫോസിസ് 3,690 കോടി രൂപ ലാഭം നേടി . ഇന്ത്യയിലെ രണ്ടാമത്തെ ഏറ്റവും വലിയ ഐ . ടി . സേവന ദാതാക്കാളാണ് ഇൻഫോസിസ് . ഇൻഫോസിസ് നടപ്പാക്കിയ പുതിയ വിജയതന്ത്രമാണ് ഈ മുന്നേറ്റത്തിന് വഴിയൊരുക്കിയതെന്ന് സലീൽ പരേഖ് അഭിപ്രായപ്പെട്ടു . ഇൻഫോസിസിൻറെ പുതിയ മാനേജ്മെൻറ് തന്ത്രത്തിന് പ്രധാനമായും നാല് തൂണുകളാണ് ഉളളതെന്ന് അദ്ദേഹം അഭിപ്രായപ്പെട്ടു . സാങ്കേതിക സേവനങ്ങളെ ഉയർത്തിക്കൊണ്ടുവരുക , മുഖ്യ ബിസിനസിൻറെ കരുത്ത് കൂട്ടുക , ജീവനക്കാരുടെ കഴിവുകൾ വളർത്തുക , വിദേശ മാർക്കറ്റുകളിൽ സ്വാധീനം വർദ്ധിപ്പിക്കുക തുടങ്ങിയവയായിരുന്നു ഇൻഫോസിസിൻറെ വിജയമന്ത്രങ്ങളെന്ന് അദ്ദേഹം അറിയിച്ചു . അവയുടെ ശക്തമായ നടപ്പാക്കലാണ് ഇൻഫോസിസിൻറെ വിജയങ്ങൾക്ക് കാരണമായതെന്നാണ് ഇൻഫോസിസ് അറിയിച്ചു . 2019 മാർച്ച് എത്തുമ്പോഴേക്കും 6 മുതൽ 8 ശതമാനം റവന്യൂ വളർച്ചയാണ് ഇൻഫോസിസിൻറെ ലക്ഷ്യമെന്ന് കമ്പനിയുടെ വാർഷിക റിപ്പോർട്ടിൽ പറയുന്നു .